ને એક દિવસ મામા ચિન્ટુને ઘેર આવ્યા. આવતાંવેંત કહે, “ક્યાં ગયો ચિન્ટુ?” મમ્મી કહે, “શું છે? કંઈ પરાક્રમ કર્યું છે?” “હા બહેના, પરાક્રમ…! એય કેવું મોટું? તુંય ખુશ થઈશ. પેરિસની ચિત્રસ્પર્ધામાં એના વિભાગમાં એનો પ્રથમ નંબર આવ્યો છે!” એટલામાં ચિન્ટુય આવી ગયો. મામાએ એને તેડી જ લીધો. મમ્મીય ખુશ ખુશ થઈ ગઈ. “બહેના, ઇનામ લેવા છેક પેરિસ જવાનું નિમંત્રણ છે. ટિકિટ પણ એ લોકો મોકલવાના છે. બાળક સાથે એક વ્યક્તિ વાલી તરીકે જઈ શકશે.”